CPF กำไรโต 225 % ปันผล 0.50 บาท
เจริญโภคภัณฑ์อาหาร เผยผลการดำเนินงานปี52กำไรหมื่นล้าน เพิ่ม7พันล้านบาท
19 ก.พ. 2553

เจริญโภคภัณฑ์อาหาร เผยผลการดำเนินงานปี52กำไรหมื่นล้าน เพิ่ม7พันล้านบาท 
บริษัท เจริญโภคภัณฑ์อาหาร จำกัด ( CPF ) รายงานผลดำเนินงานงวดปี 2552 มีกำไรสุทธิ 10,190.21 ล้านบาท  กำไรต่อหุ้น 1.52 บาท เพิ่มขึ้น 7,061.81 ล้านบาท หรือ225.73 % เทียบช่วงเดียวกันปีก่อน ซึ่งมีกำไรสุทธิ 3,128.40 ล้านบาท กำไรต่อหุ้น 0.44 บาท 
สาเหตุที่กำไรโตมาก มีปัจจัยหลักมาจากผลการดําเนินงานที่ดีขึ้นของธุรกิจในประเทศและธุรกิจของบริษัทย่อยในต่างประเทศ โดยเฉพาะในประเทศตุรกี  ประกอบกับการขยายการขายสินค้าหมวดอาหารพร้อมรับประทานภายใต้ตราสินค้าซีพีไปยังตลาดต่างๆ ทั่วโลก รวมถึงประสิทธิภาพในการบริหารต้นทุนการผลิตและต้นทุนทางการเงินของบริษัทที่ปรับตัวดีขึ้นอย่างต่อเนื่อง
นอกจากนี้บริษัทจะจ่ายเงินปันผลงวดครึ่งปีหลังของปี 2552 หุ้นละ 0.50 บาท รวม 3,524.46 ล้านบาท กำหนดจ่ายวันที่ 20 พฤษภาคม 2553 
ก่อนหน้านี้ CPF ได้จ่ายเงินปันผลระหว่างกาลในปี 2552 หุ้นละ 0.23 บาท เป็นเงิน 1,621.25 ล้านบาท รวมเป็นเงินปันผลจ่ายทั้งสิ้น 5,145.72 ล้านบาท หรือเท่ากับ 0.73 บาท/หุ้น คิดเป็น 60 % ของกำไรสุทธิประจำปี 2552